มีเพศสัมพันธ์กับแฟนล่าสุดเมื่อวันที่27ก.ค. และประจำเดือนหมดวันที่26ก.ค. ใส่ถุงค่ะ เราทำให้แฟนเสร็จกับมือค่ะ จนตอนนี้วันที่27 ก.ย. ประจำเดือนยังไม่มา มีอาการปวดท้องเป็นๆหายๆ ท้องร้องแต่ไม่หิว ปวดฉี่บ่อย อันนี้ไม่แน่ใจว่ากินน้ำเยอะไปหรือเปล่าค่ะ ตอนนี้กินยาสตรีเพื่อขับประจำเดือนด้วยค่ะ
สวัสดีค่ะ หากนับจากวันแรกที่มีประจำเดือนมา (ไม่ใช่วันที่ประจำเดือนหมด) จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก แต่หากนับได้เกิน 7 วันแล้ว ก็จะมีโอกาสตั้งครรภ์ได้ โดยหากได้ใส่ถุงยางอนามัยป้องกัน ก็จะช่วยป้องกันการตั้งครรภ์ได้ประมาณ 82%-98% แต่หากไม่ได้มีการหลั่งน้ำอสุจิเกิดขึ้นในช่องคลอด โอกาสที่จะตั้งครรภ์ก็ไม่มีค่ะหากประจำเดือนในเดือน ส.ค. ยังไม่มา ก็ควรลองตรวจหาการตั้งครรภ์ดูก่อน หากตรวจไม่พบ ก็ให้รอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ ส่วนยาสตรี ไม่ควรทานต่อเนื่อง เพราะอาจมีผลทำให้ประจำเดือนไม่มาได้ และควรทานตามคำแนะนำข้างฉลากค่ะทั้งนี้ หากตรวจไม่พบการตั้งครรภ์ อาการปวดท้องเป็นๆ หายๆ ปวดปัสสาวะบ่อย ก็อาจเป็นอาการก่อนการมีประจำเดือนมาได้ หรืออาการปัสสาวะบ่อย ก็อาจเกิดจากการดื่มน้ำมากไปก็ได้ค่ะ